Viime kauden maalikuningas Roope Riski siirtyy SJK:sta lainasopimuksella Saksaan.

SJK tiedottaa, että Riski siirtyy Saksan kolmannella sarjatasolla pelaavan SC Paderbornin riveihin.

SJK:n mukaan Riskin lainasopimus kestää Saksassa meneillään olevan kauden loppuun ja se sisältää osto-option. Näin ollen Riskin lainasopimus Saksassa päättyy kesäkuun lopussa ja jollei Paderborn lunasta häntä omakseen, palaa hän takaisin SJK:n joukkueeseen.

– Tämä on annettu mahdollisuus Roopelle. Veikkausliigan maalikuninkaana hän pääsee kokeilemaan kovaan futismaahan Saksaan, sanoi SJK:n päävalmentaja Simo Valakari tiedotteessa.